YE 10.04.007.005

**ΕΙΣΗΓΗΤΙΚΗ ΕΚΘΕΣΗ ΠΡΟΣ ΤΗ ΒΟΥΛΗ ΤΩΝ ΑΝΤΙΠΡΟΣΩΠΩΝ**

**Προϋπολογισμός Εσόδων και Δαπανών της Παγκύπριας**

**Ένωσης Προσφύγων Κύπρου (ΠΕΠ) για τα έτη 2022-2024**

Σύμφωνα με το εδάφιο (3) του άρθρου 3 του περί Νομικών Προσώπων Δημόσιου Δικαίου (Ψήφιση Προϋπολογισμών) Νόμου, ο Ετήσιος Προϋπολογισμός κάθε Νομικού Προσώπου Δημοσίου Δικαίου και κάθε Συμπληρωματικός Προϋπολογισμός αυτού, υποβάλλεται στη Βουλή των Αντιπροσώπων για ψήφιση, υπό μορφή νομοσχεδίου.

2. Με βάση το άρθρο 13-(2) του περί Παγκύπριας Ένωσης Προσφύγων (Σύσταση, Σκοποί, Λειτουργία, Δομή, Αρμοδιότητες και Άλλα Συναφή Θέματα) Νόμου, ο Προϋπολογισμός της Παγκύπριας Ένωσης Προσφύγων (ΠΕΠ) για το έτος 2022 και Μεσοπρόθεσμο Δημοσιονομικό Πλαίσιο (ΜΔΠ) 2022 -2024 έχει υποβληθεί προς στο Υπουργικό Συμβούλιο για έγκριση. Ο Προϋπολογισμός κατατίθεται στη Βουλή των Αντιπροσώπων για ψήφιση μετά την εξασφάλιση της έγκρισης του Υπουργικού Συμβουλίου.

3. Το Υπουργικό Συμβούλιο κατά τη συνεδρία του που πραγματοποιήθηκε στις 21/12/2021, ενέκρινε τον Προϋπολογισμό της Παγκύπριας Ένωσης Προσφύγων για τα έτη 2022-2024 και εξουσιοδότησε τον Υπουργό Εσωτερικών να τον καταθέσει στη Βουλή των Αντιπροσώπων για ψήφιση.

4. Ο Προϋπολογισμός της Παγκύπριας Ένωσης Προσφύγων (ΠΕΠ) για το **2022** και ΜΔΠ 2022-2024, (αντίγραφο του οποίου επισυνάπτεται ως Παράρτημα), είναι ισοζυγισμένος και προνοεί για έσοδα ύψους €317.551 που προέρχονται από την ετήσια κρατική χορηγία ύψους €268.980 και από εισφορές για τις συντάξεις €44.782 και συντάξεις χηρών και ορφανών ύψους €3.789. Οι δαπάνες της ΠΕΠ για το 2022 προϋπολογίζονται στο ποσό των €317.551.

5. Τα κυριότερα κονδύλια εξόδων είναι τα εξής:

 €

* Μισθοδοσία Υπαλλήλων 127.191
* Επίδομα Παραστάσεως 1.280
* Συντάξεις 100.000
* Ενοίκια 12.500
* Αντιμισθία Προέδρου και Μελών Επιτροπής 17.900
* Οδοιπορικά 5.010
* Αντιμισθία για 1 υπάλληλο που έχει αποσπαστεί στην ΠΕΠ 24.250
* Εκπαίδευση Προσωπικού/Συνέδρια/Σεμινάρια στη 10.000

Κύπρο και Εξωτερικό

* Αγορά Μηχανογραφικού Εξοπλισμού 2.000
* Αγορά Επίπλων 1.000
* Αγορά εξοπλισμού γραφείων 700
* Καθαριότητα γραφείου 2.500
* Άλλες Δαπάνες 11.220
* Μη προβλεπόμενες δαπάνες και αποθεματικό 2.000

**Σύνολο** €317.551

6. Ο Υπουργός Εσωτερικών, με την παρούσα Εισηγητική Έκθεση καταθέτει στη Βουλή των Αντιπροσώπων το Νομοσχέδιο με τίτλο «Νόμος Προβλέπων περί του Προϋπολογισμού της Παγκύπριας Ένωσης Προσφύγων για το οικονομικό έτος που λήγει την τριακοστή πρώτη Δεκεμβρίου του έτους 2022 και Μεσοπρόθεσμό Δημοσιονομικό Πλαίσιο 2022-2024» για ψήφιση.

ΥΠΟΥΡΓΕΙΟ ΕΣΩΤΕΡΙΚΩΝ

ΛΕΥΚΩΣΙΑ

23 Δεκεμβρίου, 2021